Nudkrura kriĉostrigo

La Nudkrura kriĉostrigo (Megascops clarkii) estas mezgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. Ĝi estas granda kriĉostrigo loĝanta en Centra Ameriko, sed nur en Kostariko, Panamo kaj plej nordokcidenta Kolombio. Ĝi estas granda strigo, kiu manĝas nokte en arbaroj kaj vivas en familigranda grupo, eĉ dum la reprodukta sezono. Tiu ĉi strigo predas grandajn insektojn, sorikojn kaj malgrandajn ronĝulojn.

Identigo
Tiu ĉi strigo estas 23 cm ĝis 25 cm longa, 173-190 mm longa, kaj pezas 123-190 g. Ĝia supra korpoparto estas ruĝecbruna kaj "punktohava, makulhava kaj vermikuleca per nigra". Ĝia malantaŭa kolo estas flaveca kaj la plumoj sur ĝia ŝultro havas blankan bendon trans ili, bordita per nigra. La flugilplumoj havas cinamkolorajn striojn, dum la vosto havas helajn kaj malhelajn striojn. Malsupre la strigo estas palbruna kun sunbruna kaj flaveca nuanco. Ĝia supra brusto estas parte blanka, dum la malsupra brusto kaj ventro havas aŭ malhelbrunajn ruĝecbrunajn striojn aŭ markojn kun nigraj strioj. La vizaĝa disko estas flavec-bruna kun malhela kolumo kaj ĝiaj irisoj estas flavaj. Ĝia beko estas aŭ verdec-griza aŭ bluec-griza. La femuroj de la strigo estas plejparte flavaj. Ĝia malsupra kruro estas nuda, same kiel ĝiaj flavec-rozkoloraj piedfingroj, kiuj havas malhelajn ungojn. La strigidoj estas blankecaj, dum la junuloj estas cinamkoloraj kun blankaj makuloj kaj malhelaj strioj. La junuloj ankaŭ estas obtuze flavecaj sube kun flavec-brunaj strioj. Ĝi estas granda kompare kun aliaj Megascops-specioj, kiuj ankaŭ normale troviĝas je pli malaltaj lokoj. La vermikula Gvatemala kriĉostrigo similas al tiu ĉi strigo kaj ili foje okupas la saman altecon.

Ĝia voko havas mallongajn malalttonajn fajfaĵojn, kiuj estas konstantaj. Aŭ la dua aŭ tria notoj estas la plej laŭtaj. La voko de la ino havas pli altan tonalton ol tiu de la masklo.

Habitato kaj teritorio
Ĝia vivejo estas en densaj kaj humidaj montaraj arbaroj, kune kun la randoj de arbaroj kaj en nebularbaroj, kiuj havas altecon de 3,000 ĝis 7,600 futoj. Iafoje, la alteco estas preskaŭ 11,000 futojn alta. Kvankam la strigo iafoje troveblas en pli maldensaj altmontaraj arbaroj, ĝi tamen bezonas makulajn arbarojn. La teritorio de la strigo estas nur en Kostariko, Panamo kaj la fora nordokcidenta Kolombio. Ĝi ankaŭ troviĝas en la Biologia Rezervejo Monteverde kaj la Nacia Parko Volcán Poás ene de Kostariko. La strigo estis apenaŭ studita kaj ĝia konserva stato estas nekonata laŭ libro de 2017, sed la Ruĝa Listo de IUCN vicigas ĝin kiel malplej zorgigan.

Reproduktado kaj manĝado
Tiu ĉi strigo troveblas en grupoj samgrandaj kiel familio, inkluzive dum la reprodukta sezono. Ĝia nestado estis studita nur unufoje, ene de kavaĵo de kverko. Ĝi demetas ovojn de meze de februaro ĝis majo. Oni povas observi idojn de majo ĝis aŭgusto. Ĝi ĉasas nokte laŭlonge de la randoj de arbaroj, maldensejoj aŭ kanopeoj. La strigo predas grandajn insektojn, sorikojn kaj malgrandajn ronĝulojn.

 Referencoj 

 "National Geographic"  Field Guide to the Birds of North America 
Handbook of the Birds of the World Vol 5, Josep del Hoyo editor, 
"National Audubon Society" The Sibley Guide to Birds, by David Allen Sibley, 

 Eksteraj ligiloj 

Kategorio:Strigedoj
Kategorio:Birdoj de Centra Ameriko
Kategorio:Birdoj de Kostariko